ཁར་ས་ཀེན་ནི་ཚན་རིག་པས་ཚན་རིག་ཁྱབ་སྤེལ་བྱེད་པའི་མིག་དཔེ་ཡིན།ངོ་མ་བཤད་ན་ཁོང་ནི་གནམ་དཔྱད་རིག་པ་བ་དང་སྐྱེ་དངོས་རིག་པ་བ།སྐར་མའི་གོ་ལའི་དངོས་ཁམས་རིག་པ་བ་བཅས་ཡིན་ལ།བརྩོན་སེམས་ཆེ་བའི་ཚན་རིག་པ་གྲགས་ཅན་ཞིག་དང་དངོས་ཡོད་མི་ཚུལ་རིང་ལུགས་པ།གོ་ལ་གཞན་གྱི་ཚེ་སྲོག་ལ་དགའ་མོས་བྱེད་མཁན།དགེ་རྒན།རྩོམ་པ་པོ།བརྙན་འཕྲིན་མགོ་འཛིན་པ།ཆབ་སྲིད་ལས་འགུལ་སྤེལ་མཁན་བཅས་ཀྱང་ཡིན།མི་ཕལ་མོ་ཆེ་ལ་མཚོན་ན་གོང་གི་བྱ་བ་དག་ལས་གཅིག་ལེགས་པར་སྒྲུབ་པའང་ཧ་ཅང་དཀའ་མོད།འོན་ཀྱང་ས་ཀེན་གྱིས་གོང་གི་བྱ་བ་ཚང་མ་གཅིག་ལྕོགས་སུ་སྒྲུབ་བཞིན་ཡོད།